Diari Oficial de la Generalitat Valenciana


Sumari del DOGV 8214, del 17-01-2018 (2018/372)

RESOLUCIÓ de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8214

Data del DOGV
:   17-01-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/372


Data del document
:   29-12-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 29 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions a entitats locals i entitats sense ànim de lucre per a projectes d'inversió en equipament i obres de centres d'atenció a persones amb diversitat funcional. [2018/372]  
  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), es regulen en el títol II, capítol VII, les bases per a la concessió de subvencions per a projectes d'inversió en equipament i obres de centres d'atenció a persones amb diversitat funcional.  
En virtut del que s'hi exposa i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Convocar per a l'exercici 2018 les subvencions per a projectes d'inversió en equipament i obres de centres d'atenció a persones amb diversitat funcional, regulades per l'Ordre 1/2016, de 20 de gener (DOGV 7705, 26.01.2016), de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat.  
2. Poden ser objecte de subvenció les actuacions següents:  
a) Adquisició d'equipament.  
b) Adquisició de vehicles adaptats per al transport col·lectiu de persones amb diversitat funcional.  
c) Realització d'obres d'adequació i reforma.  
3. S'assimilen i subjecten al règim d'adquisició d'equipament aquelles instal·lacions l'adquisició d'elements de les quals supere el cost de la mà d'obra d'instal·lació.  
4. El concepte general de reforma comprén el conjunt d'obres de millora, modernització, adaptació, adequació o reforç d'un immoble en un centre ja existent.  
  
Segon. Beneficiaris  
Poden sol·licitar les subvencions les entitats locals i entitats sense fi de lucre, que siguen titulars de centres d'atenció a persones amb diversitat funcional. A aquests efectes, únicament tenen la consideració de centres d'atenció a persones amb diversitat funcional els centres especificats en l'apartat primer de l'annex I d'aquesta Ordre 1/2016, de 20 de gener.  
  
Tercer. Finançament  
1. La present convocatòria d'ajudes es realitza pel procediment de tramitació anticipada d'expedients de despeses, previst en l'Ordre de 26 de setembre de 1994, de la Conselleria d'Economia, i s'inicia una vegada presentat el projecte de Llei de pressupostos de la Generalitat per a l'any 2018 i abans de l'aprovació d'aquesta, de conformitat amb l'article 41, 166 i 167 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. L'import màxim estimat per a finançar aquestes actuacions segons el projecte de Llei de pressupostos de la Generalitat per a l'exercici 2018, secció 16, servei 03, programa pressupostari 313.40 (Diversitat funcional), capítol VII, és el següent:  
Denominació: ajudes per a projectes d'inversió.  
Consignació pressupostària: 1.600.000 ?.  
Línia de subvenció: S3106.  
L'import total dels crèdits prevists en aquesta línia s'ha de distribuir entre les actuacions subvencionables de la manera següent:  
- Actuacions dirigides a projectes d'equipament i vehicles de transport col·lectiu adaptats: 1.200.0000 ?.  
- Actuacions dirigides a la realització d'obres d'adequació i reforma: 400.000 ?.  
Procedència i quantia dels fons:  
Propis no condicionats: 1.600.000 -  
3. Una vegada aprovats els Pressupostos de la Generalitat per a l'exercici 2018, la Vicepresidència i Conselleria d'Igualtat i Polítiques Inclusives publicarà en el Diari Oficial de la Generalitat Valenciana (d'ara en avant, DOGV), una resolució especificant l'import definitiu que s'hi destina. En el cas que l'import definitiu de la línia pressupostària diferisca de la consignació pressupostària prevista, es mantindrà el repartiment proporcional entre les dues actuacions subvencionables segons distribució resultant que corresponga a cada sublínia.  
4. Quan en alguna de les sublínies no s'haja esgotat el crèdit destinat, bé per concedir-se totes les propostes favorables o per no quedar prou de crèdit per a atendre la primera proposta favorable desestimada per falta de crèdit en la totalitat, el romanent es pot utilitzar per a incrementar el crèdit destinat a l'altra sublínia, en la qual s'haja esgotat el crèdit o aquest siga insuficient per a donar cobertura a la següent proposta desestimada.  
5. En la present convocatòria es fixa la quantia total màxima estimada destinada a les subvencions convocades, que pot ser objecte d'ampliació en cas de produir-se un increment dels crèdits pressupostaris com a conseqüència d'una generació, ampliació o modificació pressupostària. Aquesta ampliació de crèdits pot arribar, com a màxim, al 20 % dels crèdits inicials.  
En aquest supòsit, a l'assignació dels crèdits objecte d'ampliació no li cal cap convocatòria més, i es fa d'acord amb els mateixos criteris de valoració i procediment d'assignació arreplegats en la present convocatòria.  
  
Quart. Forma, termini i lloc de presentació de sol·licituds  
1 El termini de presentació de les sol·licituds és de 30 dies naturals, a comptar des de l'endemà de la publicació de la present resolució en el DOGV.  
2. Les sol·licituds de subvenció es poden presentar exclusivament per via telemàtica mitjançant la firma electrònica pròpia de l'entitat sol·licitant o la de la persona que la represente. Als efectes de participació en la present convocatòria, es considera que la subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Permetre l'accés a la Plataforma autonòmica d'interoperabilitat.  
  
- Designar el compte bancari on es transferirà, si és el cas, la subvenció.  
- Assumir les declaracions responsables de no concurrència de causa legal per a obtindre la condició de persona beneficiària (article 13 de la Llei 38/2003, general de subvencions).  
3. Les entitats han de presentar una sol·licitud per centre i tipus d'actuació (equipament, vehicle adaptat i obres), i no es pot sol·licitar per a un mateix centre subvenció per a adquisició d'equipament i vehicle adaptat. En el cas de sol·licitar subvenció per a obres, cal triar entre l'opció d'adequació o l'opció de reforma, i no pas totes dues.  
  
A la sol·licitud telemàtica es pot accedir per la seu electrònica de la Generalitat, http://www.gva.es/va/es/inicio/procedimientos'id\_Proc=17109, i consta d'una part general (comuna per a totes les sol·licituds de subvenció a la Generalitat), denominada annex I, i d'una part específica corresponent a la present convocatòria, denominada annex II. En l'apartat B del annex II s'indiquen expressament les despeses pressupostades per a cada concepte subvencionable, que s'ha de desglossar per cada partida en l'apartat E (equipament o vehicles adaptats) i F (obres) de l'esmentat annex II.  
Les sol·licituds han d'anar dirigides a la direcció territorial a què corresponga la instrucció de l'expedient. Per a això, han de precisar en l'espai habilitat per a això de l'annex I i annex II la província a la direcció territorial de la qual corresponga la instrucció de l'expedient.  
4. Ja que està prevista la tramitació d'aquest procediment per mitjans telemàtics, tots els tràmits que afecten els interessats per a l'exercici dels drets i obligacions, i també l'esmena de la sol·licitud, s'han de fer per aquest mitjà.  
  
Cinqué. Documents i informació que s'ha d'adjuntar a la sol·licitud  
  
1. A la sol·licitud, d'acord amb el model de sol·licitud general de subvenció que figura en l'annex I, emplenada i subscrita com cal pel representant legal de l'entitat, s'ha d'adjuntar amb caràcter general:  
  
a) Autorització de consulta interactiva de documentació, que consta com a apartat D de l'annex I.  
En cas de no autoritzar a l'òrgan gestor la consulta interactiva de l'esmentada documentació, han de presentar certificació d'estar al corrent de les obligacions tributàries (hisenda estatal i autonòmica) i de la Seguretat Social.  
b) Sol·licitud d'alta de domiciliació bancària emplenada, segons el model oficial aprovat per l'Ordre 18/2011, de 17 de juny, de la Conselleria d'Economia Hisenda i Ocupació (DOGV 6548, 21.06.2011), que consta com a annex III, en cas de nou perceptor o canvi de compte bancari.  
2. En les sol·licituds d'adquisició d'equipament i de vehicles adaptats de transport col·lectiu per a persones amb diversitat funcional, s'ha d'adjuntar:  
a) Memòria justificativa de la necessitat d'adquisició.  
b) Pressupost detallat o factura proforma.  
3. En les sol·licituds d'obres d'adequació, que no requereixen cap projecte tècnic:  
a) Documentació tècnica que permeta definir, valorar i executar les obres que comprenga. No pot prescindir-se en aquesta documentació de memòria descriptiva i constructiva amb annexos justificatius de compliment de les normes aplicables a l'actuació, plans que definisquen l'actuació i un pressupost detallat.  
4. En les sol·licituds d'obres de reforma de centres:  
a) Projecte tècnic complet, amb tota la documentació prevista en les normes de caràcter legal i reglamentari.  
b) Certificat del representant de l'entitat en què conste:  
- Pressupost de contracta.  
- Programa d'actuació, del desenvolupament de les obres, la duració prevista, amb descripció de terminis mensuals i el desglossament pressupostari d'acord amb tot això.  
5. En el cas que les obres ja estiguen adjudicades/iniciades, és necessari adjuntar:  
- Contracte d'obres.  
- Programa d'actuació, com a conseqüència de l'adjudicació d'obres, amb indicació expressa de les dates previstes d'inici i finalització de les obres.  
  
Sisé. Termini de resolució i publicació  
1. El termini màxim per a resoldre i publicar la resolució és de quatre mesos des de la publicació de la present convocatòria en el DOGV.  
  
2. La resolució de concessió o denegació de les sol·licituds s'ha de publicar en el DOGV, en compliment del que estableix la Llei 38/2003, de 17 de novembre, general de subvencions, sobre publicitat de subvencions concedides. Així mateix i tractant-se d'un procediment de concurrència competitiva esdevé preceptiva la publicació, a l'empara del que estableix l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
3. Després d'haver transcorregut el termini esmentat en l'apartat primer del present article sense que s'haja produït la publicació de la resolució, les entitats interessades han d'entendre desestimades les sol·licituds per silenci administratiu. Tot això, sense perjudici que subsistisca l'obligació legal de l'Administració de resoldre expressament sobre la petició formulada.  
4. Correspon, en tot cas, a la persona titular de la Direcció General de Diversitat Funcional, la resolució de les sol·licituds, per actuacions, amb un informe previ i proposta de la comissió d'avaluació; òrgan que pot reunir-se i elevar a la unitat administrativa competent la proposta de resolució quan estiguen valorades totes les sol·licituds d'ajudes corresponents a equipament o obres enquadrades en la dita actuació.  
  
Seté. Recursos  
Les resolucions que es dicten d'acord amb el que disposa l'article anterior posen fi a la via administrativa, i contra aquestes es pot interposar un recurs potestatiu de reposició en el termini d'un mes a comptar des de l'endemà de la publicació, o bé directament un recurs contenciós administratiu, en el termini de dos mesos a comptar des de l'endemà de la publicació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Huité. Criteris de valoració de les sol·licituds  
1. Criteris per a valorar l'adquisició d'equipament o vehicles de transport col·lectiu adaptat.   
La valoració de les sol·licituds l'objecte de les quals siga la concessió de subvencions per a l'adquisició d'equipaments o de vehicles adaptats de transport col·lectiu, s'ha d'efectuar d'acord amb els criteris que estableix cada un dels tres apartats A), B) i C) excloents:  
  
A) En cas de centres la finalització d'obra dels quals es preveja abans del 30 de setembre de 2018 i aquells que requerisquen de l'equipament per a la obertura. Fins a un màxim de 50 punts d'acord amb els criteris següents:  
- Equipament: 50 punts.  
- Vehicles per a centres de dia: 50 punts.  
- Vehicles per a centres ocupacionals: 30 punts.  
- Vehicles per a altres centres: 10 punts.  
B) Per a sol·licituds de subvenció per a adquisició d'equipament en centres en funcionament. Fins a un màxim de 50 punts d'acord amb els criteris següents:  
  
Criteris Puntuació   
màxima  
B.1. Equipament per a la adaptació al compliment de la normativa vigent. 50  
B.2. Equipament per a optimitzar la funcionalitat i que redunde en una millora en les prestacions i atenció que reben els usuaris: 30  
B.2.1. Equipament de rehabilitació, ajudes tècniques i productes de suport, i també equipament vinculat a atenció sociosanitària i teràpia ocupacional. 30  
B.2.2. Instal·lacions per a la millora climàtica de l'immoble. 30  
B.2.3. Mobiliari i equipament general per a l'atenció a l'usuari. 20  
B.2.4. Equips informàtics o de comunicacions. 20  
B.2.5. Mobiliari i equips d'oficina. 15  
B.2.6. Altres millores. 5  
B.3. Equipament per a la reposició: 20  
B.3.1. Equipament de rehabilitació, ajudes tècniques i productes de suport, i també equipament vinculat a atenció sociosanitària i teràpia ocupacional. 20  
B.3.2. Instal·lacions per a la millora climàtica de l'immoble. 20  
B.3.3. Mobiliari i equipament general per a l'atenció a l'usuari, equips informàtics o de comunicacions. 15  
B.3.4. Mobiliari i equips d'oficina. 10  
B.3.5. Altres millores. 5  
  
  
  
En cas de sol·licituds d'equipament divers, cada element o partida de despeses s'ha de valorar atenent al criteri corresponent i ponderant-se de forma proporcional, d'acord amb el pes econòmic, respecte a l'import total de les despeses totals pressupostades, per a obtindre la puntuació total de la sol·licitud en aquest apartat.  
C) Per a sol·licituds de subvenció destinades a l'adquisició de vehicles de transport col·lectiu adaptat en centres en funcionament. Fins a un màxim de 50 punts d'acord amb els criteris següents:  
  
Naturalesa de les despeses Puntuació   
màxima  
C.1. Adquisició de vehicles de transport col·lectiu per a adaptació a la normativa. 50  
C.1.1. Vehicles per a centres de dia. 50  
C.1.2. Vehicles per a centres ocupacionals. 40  
C.1.3. Vehicles per a altres centres. 10  
C.2. Adquisició de vehicles per a optimitzar la funcionalitat i que redunde en una millora en les prestacions i atenció que reben els usuaris. 30  
C.2.1. Vehicles per a centres de dia. 30  
C.2.2. Vehicles per a centres ocupacionals. 20  
C.2.3. Vehicles per a altres centres. 10  
C.3. Adquisició de vehicles per a la reposició. 20  
C.3.1. Vehicles per a centres de dia. 20  
C.3.2. Vehicles per a centres ocupacionals. 15  
C.3.3. Vehicles per a altres centres. 5  
  
  
  
D) Cofinançament, ço és, l'aportació de l'entitat per al finançament de l'equipament o adquisició del vehicle, d'acord amb el barem establit en l'apartat 4. Fins a un màxim de 20 punts.  
E) Interés social i referent territorial, d'acord amb el barem establit en l'apartat 5. Fins a un màxim de 20 punts.  
F) Clàusules socials, d'acord amb el barem establit en l'apartat 6. Fins a un màxim de 10 punts.  
2. Criteris per a valorar l'execució d'obres.  
La valoració de les sol·licituds destinades a la concessió de subvencions per a la realització d'obres d'adequació i reforma en centres en funcionament es fa de forma excloent respecte els apartats A.1, A.2 i A.3, que a continuació s'indiquen. A aquests efectes, les entitats han de precisar en l'apartat F de l'annex II de la sol·licitud la finalitat de l'obra del centre en funcionament en relació amb un dels apartats següents:  
  
A.1) En cas de projectes d'obres d'ampliació de centres, que tinguen capítols constructius pendents per a la creació o autorització o l'ampliació de la qual estiga justificada per a incrementar el nombre de places i la capacitat del centre per la demanda social existent: 50 punts.  
  
A.2) Per adaptació al compliment de la normativa vigent en matèria d'accessibilitat. Fins a un màxim de 50 punts, d'acord amb els criteris següents:  
- Centres amb una antiguitat superior a 25 anys: 50 punts.  
- Centres amb una antiguitat igual o superior a 15 anys: 30 punts.  
- Centres amb una antiguitat inferior a 15 anys: 10 punts.  
A.3) Per millores en les condicions d'habitabilitat i l'adaptació al compliment de la normativa vigent d'altres apartats del Codi Tècnic d'Edificació. Fins a un màxim de 50 punts, d'acord amb els criteris següents:  
- Centres amb una antiguitat superior a 25 anys: 50 punts.  
- Centres amb una antiguitat igual o superior a 15 anys: 30 punts.  
- Centres amb una antiguitat inferior a 15 anys: 10 punts.  
Per a determinar l'antiguitat d'un centre als efectes del present apartat, s'ha de prendre com a referència la data d'inscripció de l'autorització de funcionament en el Registre d'entitats, centres i serveis de la Conselleria, llevat que l'entitat acredite mitjançant document fefaent (inscripció en el Registre de la Propietat, alta de l'immoble en un registre fiscal o anàleg) que l'edifici té una antiguitat major.  
  
B) Cofinançament, ço és, l'aportació de l'entitat per al finançament de l'equipament o adquisició del vehicle, d'acord amb el barem establit en l'apartat 4. Fins a un màxim de 20 punts.  
C) Interés social i referent territorial, d'acord amb el barem establit en l'apartat 5. Fins a un màxim de 20 punts.  
D) Clàusules socials, d'acord amb el barem establit en l'apartat 6. Fins a un màxim de 10 punts.  
3. Avaluació dels projectes d'obres.  
La valoració de les sol·licituds per a la concessió de subvencions destinades a la realització d'obres d'adequació i reforma en centres es fa amb un informe previ favorable del Servei d'Oficina Tècnica de Projectes i Obres (d'ara en avant, l'OT).  
L'OT disposa d'un termini màxim de dos mesos per a analitzar la documentació tècnica o el projecte tècnic presentat, període que es computa des de la recepció en la Unitat de l'esmentada documentació.  
  
La falta d'esmena en un termini màxim de 20 dies hàbils des de l'endemà del requeriment comportaria el desistiment de la sol·licitud, sense perjudici del sentit de l'informe tècnic que poguera emetre's un cop transcorregut aquest termini.  
4. Respecte de cada un dels projectes d'inversió, s'han de valorar les sol·licituds d'acord amb el percentatge de cofinançament del sol·licitant en relació amb el cost total d'aquest, d'acord amb el barem següent:  
  
  
Aportació de l'entitat Punts  
60 % o superior 20  
Del 40 al 59,99 % 15  
Del 30 al 39,99 % 10  
Superior al 20 i inferior al 30 % 5  
  
  
  
5. L'interés social i el referent territorial de cada un dels projectes d'inversió s'ha de valorar amb un màxim de 20 punts, d'acord amb els criteris següents:  
a) Per ser l'únic centre d'aqueix tipus en la comarca: 10 punts.  
  
b) Centres amb 20 beneficiaris o més: 10 punts.  
c) Centres amb un nombre de beneficiaris inferior a 20: 8 punts.  
6. S'estableixen les següents directrius per a la valoració de les clàusules socials, amb un màxim de 10 punts, segons els criteris següents:  
  
a) La creació i el manteniment d'ocupació per a persones amb un grau de discapacitat igual o superior al 33 %. Fins a un màxim de 7 punts, segons la graduació següent:  
- En cas d'entitats amb plantilla inferior a 50 treballadors:  
Si disposen de 2 treballadors amb discapacitat: 7 punts.   
Si disposen d'1 treballador amb discapacitat: 5 punts.  
- En cas d'entitats amb plantilla de 50 o més treballadors:  
Si disposen de 3 treballadors amb discapacitat: 7 punts.  
Si disposen de 2 treballadors amb discapacitat: 5 punts.  
b) L'experiència acreditada de l'entitat i de l'equip humà en matèria específica d'igualtat de gènere de persones amb diversitat funcional i del personal. Fins a un màxim de 3 punts segons la graduació següent:  
  
- Plan d'igualtat consolidat i visat per l'òrgan competent per a això abans de la finalització del termini de presentació de sol·licituds: A raó d'1 punt per any acreditat d'implantació d'un pla d'igualtat; document que com a mínim ha d'arreplegar les actuacions i treballs realitzats en els tres últims anys, i també titulació, formació i experiència específica en matèria de gènere.  
7. L'ordre de prelació per a la concessió de subvencions es determina en funció de la puntuació obtinguda per les sol·licituds, i s'ha de tindre en comptes que no pot concedir-se subvenció a les sol·licituds que no obtinguen una puntuació mínima de 40 punts.  
En cas d'empat de puntuació, tindrien preferència per a l'atorgament i ordre de prioritat les sol·licituds d'aquella entitat i/o d'aquelles entitats que acrediten que, amb anterioritat a la publicació de la corresponent convocatòria, disposa/en d'un percentatge més gran de persones treballadores amb discapacitat en relació amb les respectives plantilles d'aquesta/es, d'acord amb el que estableix l'Ordre 1/2016, de 20 de gener.  
En el supòsit de persistir l'empat, té preferència per a l'atorgament i ordre de prioritat l'entitat que haja obtingut una puntuació més alta en l'apartat corresponent al Pla d'igualtat de gènere de persones amb diversitat funcional i del personal.  
  
  
Nové. Criteris per a determinar l'import de la subvenció  
1. La quantia de la subvenció a atorgar per a equipaments, vehicles adaptats per al transport col·lectiu i obres d'adequació de centres, és com a màxim de 50.000 - per a cada projecte d'inversió i en cap cas pot superar el 80 % de la quantia total del projecte.  
2. S'exceptuen d'allò que s'ha indicat en l'apartat anterior quant a la quantia màxima, l'equipament dels centres que no hagen entrat en funcionament i requerisquen d'aquest per a l'obertura, i també els projectes d'inversió d'obres de reforma. La quantia de la subvenció en cap cas pot superar el 80 % de la quantia del projecte per al qual se sol·licita la subvenció.  
3. En tot cas, la quantificació de les subvencions per a obres s'ha d'adequar als costs de les obres i instal·lacions, d'acord amb els preus en vigor fixats per l'Institut Valencià de l'Edificació o, a falta d'això, per l'organisme que tinga atribuïdes competències en aquesta matèria. Respecte dels materials i de les instal·lacions per als quals se sol·licita subvenció han de respondre a qualitats mitjanes segons el mercat.  
  
Desé. Condicions de la concessió de subvenció  
1. Les entitats beneficiàries de la subvenció queden obligades a:  
a) Aportar la part no finançada del cost de l'actuació per al qual se sol·licita la subvenció, amb finançament propi o concurrent d'altres institucions.  
b) Realitzar l'activitat que fonamenta la concessió de la subvenció (obra o equipament) durant l'exercici 2018 i, en tot cas, abans del termini establit per a la justificació de despeses.  
c) Sotmetre's, en el cas que l'actuació requerisca projecte tècnic o memòria valorada d'obres, a l'informe de supervisió i prescripcions tècniques que establisca el Servei d'Oficina Tècnica de Projectes i Obres de la Conselleria.  
d) Comunicar, almenys amb 15 dies d'antelació a la data prevista d'inici, qualsevol canvi en el projecte, per causa aliena a la voluntat de l'Entitat, que pot ser objecte d'una nova valoració i ha de ser autoritzat, si és el cas, mitjançant una resolució de l'òrgan concedent.  
e) Comunicar a l'òrgan concedent la concessió de subvencions de qualsevol ens públic o privat per a la mateixa finalitat. I en aquest cas, es faria l'oportuna modificació de la valoració i resolució de l'òrgan concedent.  
f) Sotmetre's a les actuacions d'inspecció i comprovació de la veracitat de les dades aportades i de la destinació donada als fons rebuts, i també les de control financer que corresponguen a la Intervenció General i les previstes en la legislació per als perceptors de fons públics.  
  
g) No variar la destinació del centre en un període mínim de 10 anys des de la resolució de concessió, en el cas de concessió de subvenció per a adquisició d'equipament o adquisició de vehicle, i de 15 anys en el cas d'obres d'adequació i reforma.  
h) Deixar constància expressa de la condició d'actuació subvencionada per la Generalitat en qualsevol relació amb tercers.  
2. Quan l'import de les despeses objecte de l'ajuda supere la quantia de 18.000 - (IVA exclòs) en el supòsit de subministrament de béns d'equip o vehicle i la de 50.000 - (IVA exclòs) per a l'obra, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per al lliurament del bé o per a la realització de l'obra, d'acord amb el que disposa l'article 31.3 de la Llei 38/2003, de 17 de novembre, general de subvencions.  
  
3. L'elecció entre les ofertes presentades ha d'aportar-se en la justificació de despeses, o, si és el cas, en la sol·licitud de subvenció, si s'haguera ja executat, i es fa d'acord amb criteris d'eficiència i economia; ultra això, l'elecció s'ha de justificar expressament en una memòria quan no recaiga en la proposta econòmica més avantatjosa.  
4. Es considera com a despeses subvencionables les establides en l'article 46 de l'Ordre 1/2016, de 20 de gener (DOGV 7705, 26.01.2016), de la Vicepresidència i Conselleria d'Igualtat i Polítiques Inclusives, d'acord amb la modalitat de la subvenció.  
  
Onzé. Pagament de la subvenció  
1. Els pagaments de la subvenció per a adquisició d'equipament o de vehicles de transport col·lectiu adaptats s'efectuen després de la presentació de les factures acreditatives de les despeses fetes.  
2. Els pagaments de la subvenció per a obres d'adequació, que no requerisquen projecte tècnic, s'han de fer després de la presentació de factures acreditatives de les despeses fetes. Les obres executades objecte del pagament de la subvenció han de correspondre únicament a les incloses en la documentació tècnica que ha rebut un informe favorable.  
3. Els pagaments de la subvenció per a obres de reforma es fan després de rebre la certificació d'obra, que consta com a annex IV, expedida per un tècnic competent, conjuntament amb les factures corresponents, d'acord amb les condicions de finançament establides i de conformitat amb el projecte tècnic d'obres. Les esmentades certificacions s'han de presentar per triplicat d'acord amb el model oficial i han d'estar aprovades per l'òrgan competent per a la contractació de les obres subvencionades. Les obres executades objecte del pagament de la subvenció corresponen únicament a les incloses en el projecte tècnic sobre el qual s'ha emés un informe favorable.  
4. En el cas de les entitats locals, les factures són substituïdes pel certificat de l'interventor local en què consten les quantitats aplicades a l'objecte de la subvenció amb detall exprés dels diferents conceptes subvencionats, de les unitats i dels imports parcials. Les quantitats esmentades han de trobar-se, almenys, en situació d'obligacions reconegudes, i així ha de fer-se constar en la certificació.  
  
Així mateix, constitueix un requisit per al pagament de la subvenció a entitats locals l'acreditació d'estar al corrent en el compliment de l'obligació de rendició dels comptes anuals davant la Sindicatura de Comptes, de conformitat amb allò que disposa l'article 199 de la Llei 8/2010, de 23 de juny, de la Generalitat, de règim local de la Comunitat Valenciana, i l'article 49.3 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores.  
  
Dotzé. Forma i termini de justificació de les subvencions  
1. La justificació de la subvenció es fa preferentment a través de l'aplicació telemàtica implementada per a això, mitjançant la presentació, davant la Direcció Territorial d'Igualtat i Polítiques Inclusives, de la documentació necessària per a acreditar les despeses realitzades, d'acord amb allò que s'ha estipulat en l'apartat dotzé.  
2. El termini màxim de presentació de la justificació de les subvencions per a adquisició d'equipament i vehicles de transport col·lectiu és el dia 15 d'octubre de 2018.  
3. El termini màxim de presentació de la justificació de les subvencions per a obres s'acaba, en tot cas, el dia 16 de novembre de 2018.  
  
Contra aquesta resolució, que esgota la via administrativa, pot interposar-se un recurs contenciós administratiu en el termini de dos mesos, a comptar des de l'endemà de la publicació, d'acord amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant d'aquest mateix òrgan en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que els interessats puguen presentar qualsevol altre recurs que estimen pertinent.  
  
  
València, 29 de desembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.